עמותת יוצאים לשינוי

עמותת יוצאים לשינוי היא עמותה הפועלת בישראל מאז 2012 למען אוכלוסיית היוצאים מהחברה החרדית. פעילות העמותה מתמקדת בשינוי היחס של מדינת ישראל כלפי אוכלוסייה זו ובתמיכה ביוצאים עצמם, בנושאים מרכזיים כמו שירות צבאי, השכלה תיכונית ואקדמית, תעסוקה מיטבית והתערות בחברה.<ref></ref>

מנכ"ל העמותה הוא נדב רוזנבלט, יו"ר העמותה הוא שמוליק הס.<ref></ref>

על פי אתר גיידסטאר ישראל, נכון ל-2022 לעמותה 48 עובדים ו-139 מתנדבים.<ref></ref>

העמותה מנהלת שלושה מרכזים, בתל אביב, ירושלים, וחיפה.

== הקמת העמותה ==
העמותה הוקמה בשנת 2012, תחילה בשם "יוצאים לשינוי מדיניות" ובהמשך שונה שמה ל"יוצאים לשינוי". היא הוקמה על ידי מספר יוצאים מהחברה החרדית, שעברו את תהליך השלמת הפערים שנוצרו בהשכלתם בעקבות אי למידת לימודי ליבה, וההשתלבות בשוק העבודה. אלו החלו לפעול מתוך הבנה שהמדינה עוזרת ומתקצבת חרדים המעוניינים להשתלב בחברה אך אינה מתקצבת את מי שהחליטו לצאת מהחברה החרדית וזקוקים לעזרה על מנת להשתלב בתרבות החילונית או הדתית ולצמצם פערים בעקבות לימוד במוסדות חרדיים. מטרת העמותה היא לסייע ליוצאות וליוצאים מהחברה החרדית בהבטחת זכויותיהם, במיצוי זכויותיהם, בגישור על פערי ההשכלה שנוצרו עקב אי לימודי ליבה ובהשתלבות בחברה החילונית בצבא, באוניברסיטאות ובשוק העבודה.<ref name=":5"></ref>

העמותה פועלת בשני מישורים מרכזיים: הראשון, בפעילות לשינוי מדיניות מול גופי ממשל ומוסדות רשמיים (באקדמיה, בתעסוקה ובצבא), על ידי קידום מדיניות תומכת והשוואת זכויות עבור יוצאי המגזר החרדי, ביצוע ועידוד מחקר, והעלאת מודעות לתופעה דרך אמצעי התקשורת. והשני בסיוע פרטני ליוצאות והיוצאים מהחברה החרדית באמצעות מרכזי הכוון וקהילה בהם מתקיימות פעילויות קהילתיות שונות כגון קורסים לימודיים, סדנאות ואירועי תרבות וקהילה, הפעלת שירותי הכוון בתחום ההשכלה, התעסוקה ומיצוי זכויות.<ref name=":5" /><ref name=":4"></ref>

=== פעילות לשינוי מדיניות ===
* השוואת תנאי השירות בצה"ל בין חרדים לשעבר לחרדים
* שילוב יוצאי החינוך החרדי בתוכנית הסיוע לסטודנטים חרדים של המל"ג<ref name=":6" />
* פתיחת מענים תעסוקתיים לאוכלוסייה במשרד העבודה, הרווחה והשירותים החברתיים<ref name=":6" />

=== סיוע פרטני ===

* תוכנית יוצאים ללמוד: תוכנית המחברת בין מורים במגוון מקצועות ליוצאות ויוצאי החברה החרדית אשר לא למדו לימודי ליבה, ובכך מגשרת על הפערים הלימודיים.<ref name=":0"></ref>

* תוכנית מנטורינג: תוכנית המחברת בין יוצאים ויוצאות בשלבים שונים של תהליך היציאה, לבין מנטורים מתנדבים בעלי ניסיון חיים אישי ומקצועי. באמצעות קשר אישי תומכים הוותיקים ביוצאים החדשים במגוון תחומי חיים.

* תוכנית הכוון: תוכנית ליווי פרטני ליוצאות ויוצאים מהחברה החרדית העומדים בפני צמתים ודילמות בשלבים שונים של החיים, כדוגמת שירות צבאי/לאומי, בחירת מסלול לימודים אקדמיים/מקצועיים, השלמת השכלה ואיתור עבודה, ומעוניינים לקבל הכוון או ייעוץ קצר טווח.<ref></ref> <ref></ref>

== פעילות העמותה ==
ב-2015 הובילה העמותה תביעת נזיקין בסך 4 מיליון שקלים של 52 יוצאים, בוגרי מוסדות הלימוד החרדיים, נגד המדינה, משרד הביטחון, משרד החינוך ומשרד הכלכלה על העובדה שלא לימדו אותם לימודי ליבה בצעירותם, וכעת מפלים אותם ולא מסייעים להם להשלים את הפער.<ref name=":2" /> בעקבת התביעה איימה המדינה כי אם תתקבל התביעה היא תתבע את הורי התובעים וכ-90 ישיבות ובתי ספר חרדיים שבהם למדו היוצאים. ב-2017 בית המשפט המחוזי פסל את מרבית התובעים, בטענה שמפאת גילם, תביעתם כבר התיישנה ובנוסף, השית הוצאות משפט גבוהות על התובעים. בית המשפט הותיר מקום להגשת תביעה חדשה, בידי יוצאים צעירים יותר, אבל הדבר לא נעשה.

ב-2017 הוקם בירושלים הסניף הראשון של עמותת יוצאים לשינוי, בשם "הסלון הירושלמי", במטרה להוות בית ליוצאות ויוצאים שעמלים כדי להגשים את חלומותיהם. בשעות היום הסלון משמש כאופן ספייס לסטודנטיות, לעצמאים וגם לחיילים עם זמן פנוי, נוצרים בו חיבורים, נרקמים בו שיתופי פעולה מקצועיים וקשרי חברות. בנוסף מתקיימים במקום פגישות ייעוץ והכוון במגוון תחומים.<ref name=":4" />

ב-2018 לאחר מאמצים של שנים ובעבודה מול גורמים בכירים באכ"א, החליט צה"ל לאפשר סיוע בהשלמת בגרויות ולימודי מקצוע לכלל בוגרי מוסדות החינוך החרדיים, ביניהם גם יוצאים המשרתים בצבא, ולא רק לחרדים המשרתים בגדודים החרדים נצח יהודה ושח"ר.

בנוסף, ב-2018 הובילה עמותת יוצאים לשינוי שדולה בכנסת למען יוצאי החברה החרדית בראשות חברות הכנסת קארין אלהרר ומיכל רוזין. מטרת השדולה הייתה לעסוק בפערים הקיימים בקרב מי שגדלו בחברה החרדית ובחרו לצאת ממנה ולהשתלב בחברה הכללית.<ref name=":1" />

ב-2019 החל משרד העבודה והרווחה בשיתוף עם עמותת "יוצאים לשינוי" לתקצב שני מרכזים קהילתיים ליוצאים, אחד המרכזים הוקם בתל אביב והשני שכבר היה קיים בירושלים. מטרת המרכזים היא לספק ליוצאים בית להתפתחות וצמיחה, לנטוורקינג ולבניית קהילה.

ב-2022 לאחר עבודה ממושכת מול צה”ל, צה"ל מפרסם מדיניות מקיפה אשר משווה את תנאי השירות של כלל בוגרי מוסדות החינוך החרדיים, ביניהם גם יוצאים המשרתים בצבא, לתנאי השירות של חרדים המשרתים בגדודים החרדים.<ref></ref><ref></ref>

ב-2022 פתחה הקימה העמותה קהילות אזוריות נוספות בחיפה, הגליל והדרום.<ref name=":0" />

ב-2023 בעקבות מתקפת הפתע על ישראל ומלחמת חרבות ברזל שפרצה בעקבותיה, פתחה העמותה במאבק לאפשר לכל יוצא ויוצאת לבחור בעודם בחיים את אופי ההלוויה והקבורה במקרי אסון. לפי עמותת יוצאים לשינוי נרצחו בטבח ונהרגו במסגרת שירותם הצבאי 15 יוצאים ויוצאות מהחברה החרדית. חלק מחיילי צה"ל שהיו זכאים לקבורה צבאית נקברו בקבורה חרדית בגלל החלטת משפחתם.<ref></ref>

ב-2023 ערכה העמותה את כנס "נפגשים לשם שינוי" בבית מזי"א בירושלים. הכנס כלל משפחות חרדיות וילדיהן שיצאו מהחברה החרדית. במהלך הכנס הם השתתפו בפאנל עם הורים חרדים וילדיהם שיצאו מהחברה החרדית, בהשתתפות רבנים חרדים, לצד פעילויות נוספות והצגת יחיד של אם חרדית שביתה איננה חרדית עוד.

העמותה יזמה את "יום הבחירה של היוצאים והיוצאות מהחברה החרדית" וקבעה אותו ל-27 באוקטובר, כנס שנתי מקצועי העוסק בשילוב היוצאות והיוצאים בחברה הישראלית וכן את "אות יוצאים לשינוי" המוענק ליוצאות ויוצאים שהטביעו את חותמם ופעלו למען חברה מתוקנת וטובה יותר.<ref></ref><ref></ref>

== הוקרה ==
ב-2022 קיבלה העמותה את אות הנשיא להתנדבות. מי שקיבל את האות מידי נשיא המדינה יצחק הרצוג, היה ישי סאייג. סאייג למד במוסדות לימוד חרדיים ובישיבת מיר, ובגיל 17 יצא מהחברה החרדית ושירת שירות צבאי מלא. לאחר שחרורו נאלץ ללמוד לבגרויות, בהן נבחן מספר פעמים עד שהתקבל ללימודים באוניברסיטת רייכמן. במהלך לימודיו לבגרויות ולבחינה הפסיכומטרית הוא השתתף בתוכנית "יוצאים ללמוד" של עמותת יוצאים לשינוי, שם הוצמדו לו מורים פרטיים מתנדבים. בהמשך החל ללמד יוצאים בעצמו במסגרת התוכנית ולעזור להם להשתלב בחברה.<ref></ref><ref name=":0" />

==קישורים חיצוניים==
* 
* 
* 
* 
* [https://www.kolzchut.org.il/he/יוצאים_לשינוי_מהחברה_החרדית זכויות יוצאים לשינוי מהחברה החרדית] באתר כל זכות
* 
* 
* 
* משה ליפשיץ, [https://www.makorrishon.co.il/judaism/478991/ יותר הכלה: האם בעולם החרדי מתרחש שינוי ביחס ליוצאים בשאלה?], מקור ראשון, ה-24 באפריל 2022
* 
* 

== לקריאה נוספת ==
* נרי הורוביץ, "[https://www.leshinuy.org/wp-content/uploads/2018/12/יציאה-בשאלה-סיכון-סיכוי-ומדיניות-חברתית.pdf יציאה בשאלה: סיכון, סיכוי ומדיניות חברתית]", אגורא מדיניות, עמותת יוצאים לשינוי - 2018
* איתן רגב וגבריאל גורדון, [https://www.idi.org.il/media/16020/trends-in-joining-and-leaving-the-ultra-orthodox-sector.pdf מגמות ההצטרפות והעזיבה במגזר החרדי], המכון הישראלי לדמוקרטיה, פברואר 2021. עורך: גלעד מלאך.

== ראו גם ==
* עמותת הלל
* יציאה בשאלה
* חרדים בישראל

==הערות שוליים==

קטגוריה:ארגוני עזרה בישראל
קטגוריה:יציאה בשאלה